SET เช้าดีดแรง 19 จุด รับแรงซื้อกลับหุ้นพลังงาน นลท.จับตาประชุม “โอเปก” วันนี้!
SET เช้าดีดแรง 19 จุด รับแรงซื้อกลับหุ้นพลังงาน นลท.จับตาประชุม “โอเปก” วันนี้!
9 เม.ย. 2563

ผู้สื่อข่าวรายงานว่า ดัชนีตลาดหุ้นไทย ณ เวลา 10.00 น. อยู่ที่ 1,225.11 จุด บวก 19.34 จุด หรือ 1.60% สูงสุดที่ 1,225.30 จุด ต่ำสุดที่ 1,219.87 จุด มูลค่าการซื้อขาย 4.72 พันล้านบาท
10 หุ้นดันดัชนีเช้านี้

ด้านนายกรภัทร วรเชษฐ์ ผู้อำนวยการฝ่ายวิจัยและบริการการลงทุน-กลยุทธ์การลงทุน บล.โนมูระ พัฒนสิน กล่าวว่า ตลาดหุ้นไทยเช้านี้ว่าจะแกว่งตัวในกรอบ โดยได้ปัจจัยบวกจากสถานการณ์การแพร่ระบาดไวรัสโควิด-19 ในต่างประเทศดีขึ้น หลังจากที่สหรัฐฯได้ส่งสัญญาณว่าการควบคุมการแพร่ระบาดทำได้ดีขึ้นเรื่อย ๆ
ทั้งนี้ ตลาดฯก็เฝ้าจับตาการประชุมกลุ่มประเทศผู้ส่งออกน้ำมัน (โอเปก) และรัสเซียที่จะมีขึ้นในวันนี้ (9 เม.ย.) ซึ่งตลาดฯคาดว่าจะลดกำลังการผลิต 10-15 ล้านบาร์เรล ก็ต้องรอดูว่าจะทำได้หรือไม่ แต่ราคาน้ำมันได้ปรับตัวขึ้นไปแล้ว ซึ่งก็น่าจะทำให้ตลาดฯดีดขึ้นได้
อย่างไรก็ดี ตลาดฯมีปัจจัยถ่วงจากการ review ผลประกอบการของกลุ่มโรงกลั่น ที่ออกมาเป็น Negative ด้านตลาดหุ้นในภูมิภาคเอเชียเช้านี้เคลื่อนไหวทั้งในแดนบวก-ลบ
พร้อมให้แนวรับ 1,193-1,180 จุด ส่วนแนวต้าน 1,238 จุด